Jul 21,2018
మొదలైన 'మాన్‌సూన్‌ ఆఫర్‌'
ముంబయి: రిలయన్స్‌ జియో ప్రకటించిన 'మాన్‌సూన్‌ హంగామా' ఆఫర్‌ శుక్రవారం సాయంత్రం నుంచి దేశ వ్యాప్తంగా అందుబాటులోకి వచ్చింది. గతంలో ప్రకటించిన దానికంటే ఒక్క రోజు ముందుగానే 'మాన్‌సూన్‌ హంగామా' ఆఫర్‌ను రిలయన్స్‌ జియో లాంచ్‌ చేసింది. ఈ ఆఫర్‌ కింద కేవలం రూ.501 జియోఫోన్‌ను కస్టమర్లకు కొనుగోలు చేసుకోవచ్చు. ఈ నెల ప్రారంభంలో నిర్వహించిన రిలయన్స్‌ ఇండిస్టీస్‌ 41వ వార్షికోత్సవ సమావేశంలో రిలయన్స్‌ అధినేత ముఖేశ్‌ అంబానీ జియో కొత్త ఆఫర్‌ను ప్రకటించిన సంగతి తెలిసిందే. వాస్తవానికి జూలై 21 నుంచి ఈ స్కీమ్‌ను ప్రారంభిస్తామని తెలిపినప్పటికీ.. ఒక్క రోజు ముందుగానే ఈ స్కీమ్‌ను రిలయన్స్‌ జియో ప్రారంబించడం విశేషం. ఇప్పటికే ఈ కొత్త జియోఫోన్‌ రిజిస్ట్రేషన్లను సైతం కంపెనీ తన అధికారి వెబ్‌సైట్‌లో ప్రారంభించింది. ప్రస్తుతం అందిస్తున్న ఈ స్కీమ్‌ కింద మొబైల్‌ సబ్‌స్క్రైబర్లు తాము వాడే ఏ బ్రాండ్‌కు చెందిన ఫీచర్‌ ఫోన్‌నైనా ఎక్స్చేంజ్‌ చేసుకుని, కొత్త జియోఫోన్‌ను కేవలం 501 రూపాయలకే కొనుగోలు చేసుకోవచ్చు.
మీ స్నేహితులకు రికమెండ్ చెయ్యండి